**Konkursa “#6spēlētājs logo” Nolikums**

**KONKURSA ORGANIZATORS UN MĒRĶIS**

Konkursa organizators ir biedrība “Latvijas Basketbola savienība”. Konkursa mērķis ir izvēlēties līdzjutēju kustības “#6spēlētājs” logo, kurš tiktu izmantots līdzjutēju iesaistes aktivitātēs un komunikācijā – izdevumos, pasākumu vizuālajos noformējumos, fanu atribūtikas un apģērba dizainā, suvenīros, interneta vidē un sociālajos tīklos.

**DARBU IESNIEGŠANAS DALĪNIEKI, ADRESE UN TERMIŅŠ**

Konkursa darbi (viens vai vairāki) jāiesniedz **līdz 2023. gada 13. oktobra plkst. 12.00 elektroniskā veidā, nosūtot uz e-pasta adresi** **6speletajs@lbs.lv****.** E-pastā jānorāda autora vārds, uzvārds, e-pasta adrese un tālruņa numurs. Konkursa dalībnieks iesniedz savu autordarbu. Konkursa dalībnieks apstiprina un ir atbildīgs par to, ka ir konkrētā darba autors un viņam pieder visas autortiesības uz šo darbu.

**LOGO JĀATBILST ŠĀDĀM PRASĪBĀM**

Formā vienkāršs, vienlaikus uzmanību piesaistošs, inovatīvs, pievilcīgs, viegli uztverams.

Logo atspoguļo projekta būtību – līdzjutēju kustību “#6spēlētājs”.

Logo izveidē izmantojami visi grafiskie un glezniecības līdzekļi.

Darbi iesniedzami, sūtot uz norādīto e-pastu jpg, png, pdf vai ppt formātā.

Pēc vēlēšanās darbam var pievienot īsu aprakstu par darba ideju vai zemtekstu.

**KONKURSA DARBU IZSKATĪŠANAS KĀRTĪBA**

Konkursa darbi tiks izvērtēti no 2023. gada 16. līdz 18. oktobrim.

Darba grupa, kurā ir profesionāls mākslinieks, reklāmas dizaina speciālists, aktīvs basketbola līdzjutējs, Latvijas valstsvienības spēlētājs, EuroBasket2025 organizētājs izvēlas darbus, kas visprecīzāk atbilst konkursa mērķim. Labākie darbi, tiks publicēti [www.basket.lv](http://www.basket.lv) un @basketbols sociālajos tīklos, lai uzzinātu arī līdzjutēju viedokli. Galīgo vietu sadalījumu noteiks konkursa darba grupa.

Darba grupa izvērtē sekojošus kritērijus:

- vizuālā pievilcība un uztveramība;

- atbilstība un sasaiste ar projekta idejām un būtību;

- vizuālais noformējums, krāsu salikums;

- pielietojamība iespieddarbos, suvenīros, digitālajā formātā, utt.

Labākie izvēlētie darbi tiks publicēti gan mājaslapā internetā, gan ar projektu saistītajās vietnēs.

**KONKURSA UZVARĒTĀJI UN ATLĪDZĪBA**

Konkursa uzvarētājiem tiks piešķirta vienreizēja prēmija šādā apjomā (pirms likumā paredzēto nodokļu samaksas):

- viena prēmija pirmās vietas ieguvējam – 1000 EUR;

- viena prēmija otrās vietas ieguvējam – 600 EUR;

- viena prēmija trešās vietas ieguvējam – 400 EUR.

Pirmās vietas ieguvēja izveidotais darbs kļūs par #6spēlētājs kustības logo, autors saņems **divus** VIP ielūgumus uz katru Latvijas valstsvienības mājas spēli līdz pat EuroBasket 2025 noslēgumam!

**NOSLĒGUMA NOTEIKUMI**

Brīdī, kad  balsojumā tiks apstiprināts un paziņots konkursā uzvarējušais logo, visas autortiesības pāriet šī projekta organizatoru un partneru īpašumā un logo var lietot pēc projekta īstenotāju ieskatiem, nesaskaņojot ar autoru. Konkursa dalībnieks, iesniedzot darbu logo konkursam, apstiprina piekrišanu šī nolikuma noteikumiem.